Κέικ με κακάο, μήλα και κομμάτια σοκολάτας
Είναι κέικ ή μηλόπιτα; Και τα δύο! Αυτό το κέικ με κακάο, μήλα και κομμάτια σοκολάτας είναι σίγουρα ένα γλυκό που θα ξαναφτιάξουμε.
4 αυγά, 3 μήλα της αρεσκείας μας (μπορούμε να χρησιμοποιήσουμε ποικιλία μήλων για να δώσουμε διάφορες γευστικές νότες), καθαρισμένα και κομμένα σε κυβάκια, 3 κουτ. σούπας κακάο, 400 γρ. ζάχαρη, 220 γρ. βούτυρο αγελάδος, σε θερμοκρασία περιβάλλοντος, 1/2 κουτ. γλυκού μείγμα μπαχαρικών (κανέλα + μοσχοκάρυδο + γαρίφαλο) , 1/2 φλιτζ. τσαγιού νερό, 1/2 κιλό αλεύρι που φουσκώνει μόνο του, 100 γρ. κουβερτούρα, σε χοντρά κομμάτια, βούτυρο + αλεύρι για τη φόρμα, 200 γρ. κουβερτούρα, ψιλοκομμένη, 200 γρ. κρέμα γάλακτος με 35% λιπαρά
Για να φτιάξουμε το κέικ με κακάο, μήλα και κομμάτια σοκολάτας, αρχικά προθερμαίνουμε τον φούρνο στους 180°C, στις αντιστάσεις.Χτυπάμε στον κάδο του μίξερ με το σύρμα, σε μέτρια ταχύτητα, το βούτυρο με τη ζάχαρη για 5-6 λεπτά και μετά προσθέτουμε ένα-ένα τα αυγά. Χτυπάμε για 1 λεπτό και ρίχνουμε το νερό και στη συνέχεια το αλεύρι, το κακάο και τα μπαχαρικά. Σταματάμε το χτύπημα, ρίχνουμε τα μήλα και τη σοκολάτα, και ανακατεύουμε με σπάτουλα. Βουτυρώνουμε και αλευρώνουμε μια μέτρια φόρμα του κέικ.Ρίχνουμε το μείγμα και ψήνουμε για περίπου 90 λεπτά. Ελέγχουμε αν έγινε βυθίζοντας τη λάμα ενός λεπτού μαχαιριού στο κέντρο του κέικ – αν βγει χωρίς υπολείμματα ζύμης, είναι έτοιμο, διαφορετικά ψήνουμε λίγο ακόμη. Αν το κέικ ροδίσει έντονα και δεν έχει γίνει, το καλύπτουμε με αλουμινόχαρτο και συνεχίζουμε το ψήσιμο.Βγάζουμε το κέικ, αφήνουμε να κρυώσει και ξεφορμάρουμε.Αν θέλουμε να φτιάξουμε και το γλάσο, ψιλοκόβουμε την κουβερτούρα και τη βάζουμε σε ένα μπολ.Ζεσταίνουμε την κρέμα γάλακτος και την αποσύρουμε λίγο πριν βράσει. Την αδειάζουμε πάνω από την κουβερτούρα και περιμένουμε 1 λεπτό.Έπειτα, ανακατεύουμε καλά με μια κουτάλα έως ότου γίνει ένα λείο σοκολατένιο γλάσο.Περιχύνουμε το κέικ με το γλάσο και αφήνουμε στην άκρη για περίπου 30 λεπτά, ώστε να σταθεροποιηθεί.
Κακάο,Μήλο,Σοκολάτα